Gwelout a rit, neuze, e vez graet kalzik a draoù gant tud Slow Food. Ne chomont ket da vaoutenniñ ! N'eus ket feneanted anezhe daoust dezhe kaout c'hoant da vevañ  laouenoc'h ha dre ret gorrekoc'h o buhez "war an tamm douar patatez-mañ" ; bevañ "lugut evel ur velc'hwedenn" a vefe un dra ret herveze ! Da larezh da Garlo Petrini : "Deuet eo an amzer da ziskuizhañ ha da brederiañ, an amzer da geginañ mat ha da vevañ ur vuhez a blijadurezh. Trawalc'h ! emezañ, koazhomp ar son, distagomp ar pellgomzer-responter, ha peurvevomp hon buhezioù !"